18/10/2011 | Administración LocalMunicipal
A Capela
Anuncio de aprobación das bases xerais e específicas da oferta pública de emprego 2011-consolidación de emprego temporal

Por Resolución da Alcaldía do día 4 de outubro de 2011, faise público o anuncio das bases xerais e específicas para cubrir postos de carácter estructural de persoal laboral do Concello da Capela, no marco do proceso de consolidación de emprego temporal: A Lei 7/2007, de 12 de abril, do Estatuto Básico do Empregado Público, establece a regulación dos procesos selectivos de consolidación de emprego temporal de acordo cos principios de igualdade, mérito, capacidade e publicidade. Na fase de concurso poderán valorarse, entre outros méritos, a experiencia nos postos de traballo obxecto da convocatoria. A estes efectos considérase emprego temporal de carácter consolidable aqueles postos de traballo ocupados por persoal interino ou laboral de forma continuada e con anterioridade a 1 de xaneiro de 2005. Tendo en conta que o espíritu da Lei é que estes procesos de consolidación de emprego sexan só para postos ou prazas de carácter estrutural, dotados orzamentariamente e por último, que estean desempeñados interina ou temporalmente con anterioridade ao 1 de xaneiro do 2005. Pola súa parte a Lei 39/2010, de 22 de decembro, pola que se aproban os Orzamentos Xerais do Estado para o 2011, establece no seu artigo 23, que as Administracións Públicas poderán convocar os postos ou prazas correspondentes aos seus distintos corpos, escalas ou categorías que, estando dotados orzamentariamente e incluídos nas súas relacións de postos de traballo ou catálogos, así como nas plantillas de persoal, se encontren desempeñados interinamente ou temporalmente con anterioridade a 1 de xaneiro do 2005. É obxecto destas bases, que se complementarán coas correspondentes convocatorias específicas, regular o procedemento para a provisión das prazas vacantes de persoal laboral que se convoquen para o ano 2011 por consolidación de emprego temporal. As bases específicas haberán de regular os aspectos particulares do proceso de selección atendendo ás peculiaridades das prazas a que se refiran, de acordo cos criterios contidos nestas bases xerais, que só poderán modificarse por resolución motivada fundada en concretas especialidades da praza de que se trate. As bases específicas recollerán, como mínimo, os seguintes contidos: 1º.- Denominación da praza.2º.- Escala, subescala, clase, rama ou especialidade e demais características propias das prazas, no caso de persoal funcionario. No caso de persoal laboral, a indicación, como mínimo, da categoría profesional e da especialidade.3º.- Grupo de titulación.4º.- Sistema selectivo elixido.5º.- Requisitos, titulacións e outras condicións específicas que han de reunir os aspirantes.6º.- Determinación das probas que deben superar os aspirantes, con indicación do seu carácter obrigatorio ou voluntario, eliminatorio ou non eliminatorio, que se axustarán ó seguinte esquema: - Probas físicas, con indicación da denominación, modo de execución e táboas de puntuación. - Probas teóricas, que versarán sobre o temario de materias comúns a cada grupo de titulación e sobre as materias de carácter específico relacionadas coa praza obxecto da convocatoria. Poderán consistir nun único exercicio relativo a ambos grupos de materias ou nun ou máis para cada parte do programa. As bases haberán de determinar a modalidade de exercicio elixida, as normas específicas da súa realización e demais cuestións relacionadas co seu desenvolvemento, así como a posibilidade de lectura ou exposición pública. - Probas prácticas, con indicación do tipo de proba, modo e tempo de realización, sistema de puntuación, así como calquera outra peculiaridade relativa á súa execución. Nos casos en que a realización das probas así o requira, as bases poderán determinar os medios materiais dos que deberán acudir provistos os aspirantes para a realización das probas.7º.- Programa temario de materias específicas, de acordo co número de temas e coa distribución destes entre materias comúns e materias específicas contidas nestas bases xerais. Para optar ás prazas os aspirantes deberán reunir os seguintes requisitos na data en que remate o prazo para presentación de instancias: 3.1. Ser español/a ou nacional doutro Estado membro da Comunidade Europea, sen perxuizo do disposto no art.57 da Lei 7/2007, de 12 de abril, do Estatuto Básico do Empregado Público, respecto aos extranxeiros.3.2. Ter cumpridos 16 anos de idade e non exceder, no seu caso, da idade máxima de xubilación.3.3. Estar en posesión do título que se sinale nas Bases específicas respectivas de cada Convocatoria, ou en condicións de obtelo na data sinalada.3.4. Non padecer enfermidade ou defecto físico que impida o normal desenvolvemento das funcións correspondentes ás devanditas prazas. Acreditarase mediante declaración xurada (ou na declaración adxunta ás presentes Bases). 3.5. Non ter sido separado mediante expediente disciplinario do servizo de calquera das Administracións Públicas, nin estar inhabilitado para o desenvolvemento de funcións públicas por sentenza firme. Acreditarase mediante declaración xurada (ou na declaración adxunta ás presentes Bases). Tales requisitos haberán de manterse na data en que a Alcaldía-Presidencia, en virtude das atribucións que lle confire o artigo 41.14 c do Regulamento de Organización, Funcionamento e Réxime Xurídico das Entidades Locais, dite Resolución acordando a contratación de acordo coa orde de seleccionados establecido polo Tribunal seleccionador.4.1.- Quenes desexen tomar parte nas probas selectivas deberán facelo constar na instancia adxunta ás presentes bases. As instancias dirixiranse ao Sr. Alcalde do Concello da Capela, presentándose no Rexistro xeral do Concello, en horas de oficina e durante o prazo de vinte días naturais contados a partir do seguinte ao da publicación do anuncio de convocatoria no Boletín Oficial do Estado, previa publicación íntegra das presentes bases e convocatoria no Boletín Oficial da Provincia. En todo caso, a presentación de instancias por calquera dos medios establecidos no art.38 da Lei 30/92, de 26 de novembro de Réxime Xurídico das Administracións Públicas e do Procedemento Administrativo Común, fora do rexistro xeral, precisarán notificación da solicitude vía fax ao n.º 981 459 371, o mesmo día da súa presentación, así coma o xustificante de presentalo conforme á lexislación vixente por un dos medios establecidos no mencionado artigo 38.4.2.- A instancia acompañarase de: - Fotocopia autenticada do DNI (no seu defecto, resgardo do DNI ou pasaporte). Quenes non posúan a nacionalidade española acompañarán á solicitude os seguintes documentos: -Os estranxeiros que residan en España, fotocopia compulsada do correspondente documento de identidade ou pasaporte e da tarxeta de residente comunitario ou de familiar residente comunitario en vigor. -Os aspirantes que sexan nacionais da Unión Europea, ou de Estados asinantes do Acordo sobre o Espazo Económico Europeo que non residan en España, ben por residir no estranxeiro ou por encontrarse en España en réxime de estancia, deberán presentar fotocopia compulsada do documento de identidade ou pasaporte. Os familiares das persoas anteriores deberán presentar fotocopia compulsada do pasaporte, do visado e, no seu caso, do resgardo de solicitar a correspondente tarxeta ou do resgardo de solicitar a exención de visado e a correspondente tarxeta. De non ter solicitados estes documentos deberán presentar os documentos expedidos polas autoridades competentes que acrediten o vínculo de parentesco e unha declaración xurada ou promesa da persoa española ou nacional da Unión Europea, ou de Estados asinantes do Acordo sobre o Espazo Económico Europeo con quen existe un vínculo, de que non está separado de dereito do seu cónxuxe e, no seu caso, do feito de que el ou a aspirante vive a súas expensas ou está a seu cargo. - Fotocopia autenticada da titulación requirida para o acceso ao posto. - Declaración xurada específica dos requisitos contemplados na Base 2ª d) e e) ou, no seu caso, declaración contida no Modelo de Instancia adxunto ás presentes Bases (Anexo II). - Os méritos deberán acreditarse mediante fotocopia autenticada. Os méritos dos servizos prestados acreditaranse con certificado do encargado de persoal ou secretario da Administración Pública correspondente, indicando posto e duración do contrato (orixinais ou fotocopia autenticada) ou contrato de traballo, e tamén inescusablemente deberá aportarse certificado da Seguridade Social (informe de vida laboral, orixinal ou fotocopia autenticada). - Deberá presentarse declaración xurada de non estar incurso en incompatibilidade, de acordo co establecido Lei 53/1984, de 26 de decembro, de Incompatibilidades do Persoal ao Servizo das Administracións Públicas, ou no caso de incorrer en algunha incompatibilidade declaración xurada da actividade/es, horario e retribucións. - En cumprimento do establecido na súa normativa específica e a tenor do disposto no artigo 19 do R. D. 364/1992, de 26 de marzo, estableceranse para os aspirantes con minusvalías que o soliciten, as adaptacións posibles de tempo e medios para a realización das probas. Asemade, os interesados deberán formular a correspondente petición concreta na solicitude de participación. A tal efecto os Tribunais poderán requirir informe e, no seu caso, colaboración dos órganos técnicos da Administración Laboral, sanitaria ou dos órganos competentes do Ministerio de Asuntos Sociais. Aqueles méritos que non estean correctamente documentados ou non estean contemplados nas presentes bases, non serán tidos en conta polo tribunal de selección.5.1. – Expirado o prazo de presentación de instancias, o Alcalde da Corporación no prazo de un mes debera aprobar a listaxe provisional de admitidos e excluídos, que se publicará no BOP, no taboleiro de edictos do Concello e na páxina web www.concellodacapela.es 5.2. - Posteriormente, a Alcaldía da Corporación declarará aprobada a listaxe definitiva de admitidos e excluídos publicándose no Boletín Oficial da Provincia, xunto coa composición do Tribunal, lugar, data e hora de comezo do primeiro exercicio. O chamamento para posteriores exercicios farase mediante a publicación no taboleiro de anuncios da Corporación e na páxina web www.concellodacapela.es. A data de publicación iniciará o cómputo do prazo a efectos de posibles impugnacións ou recursos.5.3.- Normas xerais no desenvolvemento do proceso de selección: -Baixo ningunha circunstancia se facilitará información telefónica sobre prazos de presentación de instancias, documentación, listas de admisión de aspirantes, cualificacións obtidas ou similares. O Concello unicamente facilitará datas de publicación de diarios e localización de documentos informativos no taboleiro de Edictos. Calquera outra cuestión ou incidencia relativa ao desenvolvemento do proceso selectivo será resolta polo tribunal cualificador designado para o proceso selectivo. -En relación á experiencia formativa considerarase unicamente válida a emitida por centros oficiais e/ou homologados. -A documentación acreditativa dos méritos deberá estar presentada no prazo máximo de presentación de instancias, non podendo, durante o prazo de subsanación de documentación, engadir como documentación de novos méritos non presentados en dito prazo. -Os aspirantes serán convocados en chamamento único, salvo casos de forza maior debidamente xustificados e apreciados polo Tribunal con absoluta liberdade de criterio, e deberán ir provistos do DNI. A non presentación dun aspirante á proba práctica no momento de ser chamados determinará automaticamente o decaemento dos seus dereitos a participar no mesmo e quedando excluído, en consecuencia, do procedemento selectivo. A orde de actuación dos aspirantes nos exercicios que non se podan realizar conxuntamente comezará pola letra U, conforme á Resolución de 24 de xaneiro de 2011, da Secretaría de Estado para a Función Pública. A selección realizarase mediante o sistema de concurso-oposición, segundo o baremo establecido nas bases específicas de cada praza. O procedemento de selección dos aspirantes constará de dúas fases diferenciadas, celebrándose en primeiro lugar a fase de oposición, que será previa á de concurso. A puntuación total do proceso selectivo será a suma da puntuación obtida en cada fase. As bases específicas de convocatoria haberán de contemplar as probas selectivas que deberá superar o persoal aspirante, as cales poderán ser de carácter obrigatorio e eliminatorio, obrigatorio e non eliminatorio ou voluntario e non eliminatorio. En todo caso, existirá un exercicio teórico de carácter obrigatorio e eliminatorio sobre materias comúns, e un tamén obrigatorio e eliminatorio que deberá ter carácter práctico. As probas irán dirixidas a determinar a aptitude e coñecementos do aspirante para o concreto desempeño da praza que se convoque. Neste sentido, as convocatorias poderán incluír os seguintes tipos de probas: A) Probas selectivas de aptitude e coñecementos xerais e específicos, as cales poderán ter carácter teórico ou práctico. a) As probas teóricas poderán adoptar calquera das seguintes modalidades: - Exposición por escrito dun ou máis temas de carácter xeral, extraídos ó azar dos que integran o programa temario, e que, no seu desenvolvemento, poderá determinarse que o/a aspirante o poña en relación coas materias contidas no programa de que se trate, sen que teña que axustarse na súa exposición ó enunciado concreto do tema. No caso de que a proba se refira ás materias específicas, as bases poderán contemplar a posibilidade de que os/as aspirantes poidan realizar o exercicio con documentación ou bibliografía. - Exposición, por escrito ou oral, dun ou máis temas extraídos ó azar de entre as materias comúns e específicas contidas no programa, de acordo co que determinen as bases específicas e as convocatorias. - Contestación a un cuestionario, que poderá ser referido a cuestións concretas relacionadas co contido do programa (resposta curta), que poderá ser por escrito ou oral, ou adoptar a forma de cuestionario tipo test, sempre por escrito, con respostas alternativas. Nos dous casos, os cuestionarios serán elaborados polo tribunal en sesión celebrada inmediatamente antes do inicio das probas. Nos cuestionarios con respostas alternativas, as respostas incorrectas non puntuarán negativamente (se as houbera). b) As probas prácticas determinaranse segundo a natureza e características das prazas, e poderán consistir na redacción de informes ou proxectos, solución de supostos prácticos, redacción de documentos administrativos, e outros de carácter análogo. Tamén poderán consistir na execución material de determinadas tarefas, tales como mecanografado, tratamento de textos, etc., e outras destinadas a comprobar a destreza no oficio dos aspirantes. Nas bases da convocatoria ou nos anuncios de celebración das probas, determinaranse os medios materiais cos que deberán acudir provistos os aspirantes para realizar as probas prácticas. B) Probas voluntarias. As bases específicas poderán conter probas de carácter voluntario e non eliminatorio relacionadas coas funcións propias das prazas convocadas. As cualificacións dos aspirantes aprobados en cada exercicio serán expostas no taboleiro de anuncios da Corporación. A relación definitiva de aprobados, dado que non pode rebasar o número de prazas que se terán que cubrir, confeccionarase cos opositores que superando todos os exercicios obrigatorios, obteñan maior puntuación na suma da fase de concurso e oposición. C) Proba de coñecemento do castelán para quenes non posúan a nacionalidade española Con carácter previo á realización das probas da fase de oposición, os aspirantes que non posúan a nacionalidade española e da súa orixe non se desprenda o coñecemento do castelán deberán acreditar o coñecemento deste mediante a realización dunha proba, na que se comprobará que posúen un nivel adecuado de comprensión e expresión oral e escrita nesta lingua. O contido desta proba axustarase ao disposto no Real Decreto 1137/2002, de 31 de outubro, polo que se regulan os diplomas de español coma lingua estranxeira, polo que se establecen diplomas acreditativos do coñecemento do español coma lingua estranxeira. A proba cualificarase de apto ou non apto, sendo necesario obter a valoración de apto ou apta para pasar a realizar as probas da fase de oposición. O lugar e data da realización desta proba determinarase mediante resolución de Alcaldía. Quedan eximidos de realizar esta proba quenes estean en posesión do diploma de español, nivel C2, coma lingua estranxeira, establecido polo no Real Decreto 1137/2002 ou do certificado de aptitude de español para estranxeiros expedido polas escolas Oficiais de Idiomas ou acrediten estar en posesión de unha titulación académica española expedida polo órgano oficial competente en territorio español. O Tribunal cualificador, que se clasificará consonte ao establecido no Real Decreto 462/2002, de 24 de maio, estará constituído por cinco membros nomeados polo Felicia El Kassir Zubasti. A composición do Tribunal axustarase ao disposto no artigo 60 da Lei 7/2007, de 12 de abril do Estatuto Básico do Empregado Público, onde se establece que o persoal de elección ou designación política, os funcionarios interinos e o persoal eventual non poderán formar parte dos órganos de selección. O Tribunal non poderá constituírse nin actuar sen a asistencia de máis da metade dos seus membros, titulares ou suplentes, indistintamente, sendo sempre necesaria a presenza do Presidente e Secretario. O Tribunal poderá dispor a incorporación aos seus traballos de asesores especialistas para as probas correspondentes aos exercicios que se estimen pertinentes, limitándose ditos asesores a prestar a súa colaboración nas súas respectivas especialidades técnicas. O Tribunal resolverá a cualificación final de cada exercicio co resultado da media aritmética das puntuacións emitidas por cada membro do Tribunal. O tribunal resolverá por maioría dos seus membros tódalas dúbidas que xurdan da aplicación das normas contidas nestas bases e determinará a actuación procedente nos casos non previstos. Os seus acordos só poderán ser impugnados nos supostos e na forma establecida na Lei 30/1992 de 26 de novembro. Os membros do Tribunal deberán de absterse de intervir cando concorran as circunstancias previstas no artigo 28 da Lei 30/92, de 26 de novembro, notificándoo á autoridade convocante. Os aspirantes poderán recusalos, conforme establece o artigo 29 do citado Corpo Legal. A actuación do Tribunal haberá de axustarse estritamente ás bases da convocatoria. Rematada a cualificación dos aspirantes determinarase a orde de clasificación definitiva, efectuada a cal o Tribunal, tendo en conta que o número de aprobados non pode superar o de prazas convocadas, publicará no lugar de celebración do último exercicio e no taboleiro de edictos da Corporación, o anuncio no que apareza o resultado final das probas, con expresión dos nomes e apelidos dos aspirantes que maior puntuación obtiveran e que por conseguinte se propoñen para o nomeamento, elevando a dita proposta ao Sr. Alcalde-Presidente do Concello como órgano competente da Corporación. De producirse empate en dita cualificación definitiva, este dirimirase por aquel aspirante que alcanzase maior puntuación na fase de concurso, e de persistir o empate resolverase por aquel aspirante que maior puntuación acadase no exercicio práctico. De persistir o empate resolverase por sorteo. A toma de posesión efectuarase no prazo dun mes a partir da publicación do nomeamento. Os aspirantes propostos están obrigados a presentar na Secretaría do Concello, dentro do prazo de dous días naturais seguintes ao de dita publicación, os documentos necesarios que se lle requiran para formalizar o contrato de traballo. Aquelas persoas que estean desempeñando outra actividade retribuída deberán presentar neste mesmo prazo a autorización da organización contratante, da compatibilidade, sen prexuízo do oportuno expediente de compatibilidade que se tramite no Concello da Capela para autorizar a dita situación; no caso contrario, a persoa proposta non poderá ser nomeada. Se dentro do prazo indicado e salvo casos de forza maior, algún dos aspirantes propostos non presentara a súa documentación ou non reunira algún dos requisitos citados, non poderá ser nomeado e quedarán anuladas tódalas súas actuacións, sen prexuízo da responsabilidade en que puidera incorrer por falsidade na instancia solicitando tomar parte nas probas. Neste caso o Sr. Alcalde efectuará nomeamento a favor do aspirante que, superando a puntuación mínima esixida en cada un dos exercicios da oposición, o siga na orde de clasificación final. Primeira.- Para todo o non previsto nestas bases, ou naquelo que as contradigan, será de aplicación supletoria o establecido na Lei 7/85, reguladora das Bases de Réxime Local e demais lexislación vixente que sexa de aplicación. Segunda.- Excepto a convocatoria, que se publicará segundo o que se establece na base 3ª, os sucesivos actos e comunicacións que se deriven da celebración deste proceso selectivo faranse públicos, exclusivamente, a través do Taboleiro de Anuncios da Casa do Concello. Terceira.- Tódolos actos administrativos derivados desta convocatoria, así como da actuación do Tribunal, poderán ser impugnados polas/os interesadas/os nos casos e na forma establecidos pola Lei de procedemento administrativo e normas vixentes concordantes. A presentación de reclamacións non suspenderá a continuación do proceso selectivo, salvo que así o decida o órgano convocante deste. Cuarta.- Contra as presentes bases e a resolución que as aproba, que pon fin á vía administrativa, poderase interpor recurso contencioso-administrativo ante o Xulgado do Contencioso Administrativo de Ferrol, no prazo de dous meses (contados dende o día seguinte ao da publicación da convocatoria). Con carácter potestativo e previo, poderá interpor recurso de reposición ante o mesmo órgano que adoptou o acordo de aprobación, no prazo dun mes (contado dende o día seguinte ao da publicación da convocatoria). Neste caso non se poderá interpor recurso contencioso-administrativo ata que se resolva expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses contados dende o día seguinte a aquel no que se produza a desestimación presunta do recurso de reposición interposto. Todo iso sen prexuízo de que poda exercitar calquera outro que considere procedente. TEMA 1. A Constitución Española de 1978: Dereitos fundamentais e liberdades públicas. A Coroa. As Cortes Xerais. O Goberno. Administración autonómica de Galicia. TEMA 2. O réxime local español: Principios constitucionais. As entidades locais. O municipio. Poboación e termo municipal. Organización e competencias. D/Dona. con D. N. I. nº………………, e enderezo en ………………………………….……. C. P. Localidade., teléfono de contacto. Que tendo coñecemento da Convocatoria do proceso selectivo de …………………………………… praza(s) de ……………………………….………………………………………………………………………….………. mediante consolidación de emprego temporal. Declaro explicitamente coñecer e aceptar as bases reguladoras da Convocatoria, cumprir os requisitos necesarios de acceso da base 2ª e autorizo ao Concello a utilización dos datos de carácter persoal para facer efectiva a publicidade das actuacións no proceso selectivo conforme á Lei Orgánica 15/1999, de 13 de decembro, de Protección de Datos de Carácter Personal. Achego a tal efecto a seguinte documentación: (marcar cunha X) □ D. N. I. autenticado □ Titulación autenticada □ Documentación autenticada méritos Que sexa admitida esta instancia para participar no proceso selectivo referido. A Capela, (data) D. N. I. e sinatura do/a aspirante Estas bases específicas teñen por obxecto a regulación dos aspectos particulares do proceso de selección para o acceso, como persoal laboral fixo, a dúas prazas de Auxiliar do Servizo de Axuda no Fogar, do cadro de persoal do Concello da Capela, no marco do proceso de consolidación de emprego temporal en todo o que non estea previsto nas “BASES PARA CUBRIR POSTOS DE CARÁCTER ESTRUCTURAL DE PERSOAL LABORAL DO CONCELLO DA CAPELA NO MARCO DO PROCESO DE CONSOLIDACION DE EMPREGO TEMPORAL”, aprobadas pola Resolución da Alcaldía do día 4 de outubro de 2011. O órgano competente da Corporación poderá adscribir ós/ás aspirantes nomeados/as, a través do correspondente procedemento regulamentario, a calquera posto de traballo que, de acordo co seu grupo de titulación, teña asignadas funcións propias desta categoría profesional. a) Denominación da praza: Auxiliar de Axuda no Fogar b) Grupo: V (Agrupacións Profesionais) c) Tipo de relación xurídica: Laboral De conformidade co previsto nas bases xerais aprobadas por este Concello da Capela na quenda de consolidación de emprego temporal, o sistema selectivo será o de concurso-oposición, realizarase en primeiro lugar a fase de oposición e só aquelas persoas que superen a dita fase poderán optar á valoración de méritos na fase de concurso. - Estar en posesión do título de formación profesional de grao medio de atención sociosanitaria ou equivalente, regulado no Real decreto 496/2003, do 2 de maio, ou en posesión do certificado de profesionalidade de atención sociosanitaria a persoas no domicilio ou equivalente, regulado no Real decreto 1379/2008, do 1 de agosto - Carnet de conducir B e vehículo propio - Estar en posesión do título CELGA I ou outros títulos oficiais equivalentes. No caso de non acreditalo realizarase unha proba conforme ao establecido na base sexta da presente convocatoria As solicitudes para participar no correspondente proceso selectivo haberán de axustarse ao modelo aprobado polo Concello da Capela. Ás solicitudes de participación deberá xuntárselles a documentación sinalada na base cuarta das bases xerais. As probas selectivas que deberán superar as persoas aspirantes ás prazas ás que se refiren estas bases específicas son as seguintes, de carácter obrigatorio e eliminatorio: Primeiro exercicio, teórico: Consistirá en contestar durante un período máximo de 30 minutos un cuestionario formulado polo Tribunal inmediatamente antes do seu comezo, composto por vinte días preguntas tipo test do temario completo. Puntuación máxima 20 puntos. Segundo exercicio, práctico: Realización dun suposto práctico relacionado coas materias obxecto do temario. En función da maior ou menor complexidade do exercicio, o Tribunal determinará antes do seu inicio o tempo máximo para a súa realización, con carácter xeral para todos os aspirantes. No anuncio de convocatoria deste exercicio, o Tribunal determinará os medios materiais dos que deberán, ou poderán, ir provistos os/as aspirantes para a súa realización. Puntuación máxima 35 puntos. Nos exercicios obrigatorios e eliminatorios e deberá acadarse unha puntuación mínima da metade da puntuación total asignada nestas bases a cada un deles para a súa superación. Na fase de concurso, o Tribunal examinará os méritos presentados polos aspirantes coa instancia e os cualificará con arranxo ao seguinte baremo: Experiencia profesional: ata un máximo de 36 puntos. - Por experiencia nun posto de Auxiliar de Axuda no Forgar no Concello da Capela: 0,30 puntos por cada mes - Por experiencia nun posto de Auxiliar de Axuda no Fogar nas Administracións Públicas: 0,20 puntos por cada mes - Por experiencia nun posto de Auxiliar de Axuda no Fogar en empresas privadas: 0,10 puntos por cada mes A experiencia profesional deberá acreditarse con contratos de traballo ou certificados emitidos polo órgano competente das Administracións Públicas indicando o posto e a duración do contrato (orixinais ou fotocopias autenticadas) xunto co certificado da Seguridade Social (informe de vida laboral, orixinal ou fotocopia autenticada). Formación: ata un máximo de 9 puntos - Por cursos de formación relacionados co posto de traballo que se vai a desempeñar impartidos por centros homologados e pola propia Administración Pública (ata un máximo de 7 puntos): * Ata 25 horas…………………………………………. 0,25 puntos * De 26 a 50 horas……………….……………….……. 0,30 puntos * De 51 a 75 horas……………………………………. 0,40 puntos * De 76 a 100 horas………………………………………. 0,50 puntos * De 101 a 150 horas…………………………………. 0,75 puntos * De 151 a 500 horas….……………………………. 1 punto * De 500 horas en adiante………………………………. 2 puntos En caso de non constar a duración dos cursos en horas, se non en días, computaranse a razón de 4 horas por día. - Por cursos de galego (en caso de estar en posesión de varios títulos soamente se puntuará o superior): Por estar en posesión do título Celga I……….……….0,25 puntos Por estar en posesión do título Celga II……….……….0,50 puntos Por estar en posesión do título Celga III……………….….1 punto Por estar en posesión do título Celga IV……….………….2 puntos Aqueles méritos que non estean correctamente documentados ou non estean considerados nas presentes bases, non serán tidos en conta polo tribunal de selección. Só se valorarán os méritos presentados por aquelas persoas que superen a fase de oposición. A cualificación final de cada aspirante será a resultante da suma das cualificacións de cada un dos exercicios obrigatorios e eliminatorios coa suma das puntuacións obtidas na fase de concurso. TEMA 1. O municipio da Capela: Poboación e termo municipal TEMA 2. Organización municipal específica no Concello da Capela: Pleno, Alcalde e Xunta de Goberno Local, Tenentes de Alcalde e Concelleiros delegados e Comisións do Pleno e outros órganos complementarios TEMA 3. Os Servizos Sociais nas entidades locais TEMA 4. Normas de actuación do auxiliar de axuda no fogar: actuacións de carácter doméstico, persoal e xeral. O regulamento de Axuda no Fogar do Concello da Capela TEMA 5. O servizo de axuda no fogar. Definición, obxectivos, prestacións. Perfil dos usuarios TEMA 6. A hixiene e a manipulación dos dependentes. Concepto de hixiene. Tipos de usuarios para o aseo. Aseo e hixiene das partes do corpo TEMA 7. Nutrición e dietética. Conceptos xerais. Sustancias nutritivas e a súa función no organismo. Requerimentos enerxéticos. Formas de elaboración dos alimentos TEMA 8. O persoal ao servizo da Administración Local. Integración en escalas, subescalas e clases. Dereitos e deberes dos empregados públicos. Principios básicos da Lei Orgánica 3/2007, de 22 de marzo, para a igualdade efectiva de mulleres e homes Estas bases específicas teñen por obxecto a regulación dos aspectos particulares do proceso de selección para o acceso, como persoal laboral fixo, a unha praza de Operario de Obras (Oficial 2ª), do cadro de persoal do Concello da Capela, no marco do proceso de consolidación de emprego temporal en todo o que non estea previsto nas “BASES PARA CUBRIR POSTOS DE CARÁCTER ESTRUCTURAL DE PERSOAL FUNCIONARIO E LABORAL DO CONCELLO DA CAPELA NO MARCO DO PROCESO DE CONSOLIDACION DE EMPREGO TEMPORAL”, aprobadas pola Resolución da Alcaldía do día 4 de outubro de 2011. O órgano competente da Corporación poderá adscribir aos/ás aspirantes nomeados/as, a través do correspondente procedemento regulamentario, a calquera posto de traballo que, de acordo co seu grupo de titulación, teña asignadas funcións propias desta categoría profesional. a) Denominación da praza: Operario de Servizos Múltiples (Oficial Segunda) b) Grupo: V (Agrupacións Profesionais) c) Tipo de relación xurídica: Laboral. De conformidade co previsto nas bases xerais aprobadas por este Concello da Capela na quenda de consolidación de emprego temporal, o sistema selectivo será o de concurso-oposición, realizarase en primeiro lugar a fase de oposición e só aquelas persoas que superen dita fase poderán optar á valoración de méritos na fase de concurso. - Non se esixe titulación (agrupacións profesionais) - Carnet de conducir B As solicitudes para participar no correspondente proceso selectivo haberán de axustarse ao modelo aprobado polo Concello da Capela. Ás solicitudes de participación deberá xuntárselles a documentación sinalada na base cuarta das bases xerais. As probas selectivas que deberán superar as persoas aspirantes á praza á que se refiren estas bases específicas son as seguintes, de carácter obrigatorio e eliminatorio: Primeiro exercicio, teórico: Consistirá en contestar durante un período máximo de trinta minutos a unha serie de preguntas curtas sobre o temario. Poderá ser oral ou escrito segundo o decida o tribunal cualificador. Puntuación máxima 20 puntos. Segundo exercicio, práctico: Realización dun suposto práctico relacionado coas materias obxecto do temario. En función da maior ou menor complexidade do exercicio, o Tribunal determinará antes do seu inicio o tempo máximo para a súa realización, con carácter xeral para todos os aspirantes. No anuncio de convocatoria deste exercicio, o Tribunal determinará os medios materiais dos que deberán, ou poderán, ir provistos os aspirantes para a súa realización. Puntuación máxima 35 puntos. Nos exercicios obrigatorios e eliminatorios deberá acadarse unha puntuación mínima da metade da puntuación total asignada nestas bases a cada un deles para a súa superación. Na fase de concurso, o Tribunal examinará os méritos presentados polos aspirantes coa instancia e cualificaraos consonte ao seguinte baremo: Experiencia profesional: ata un máximo de 36 puntos. - Por experiencia nun posto de Operario de Servizos Múltiples no Concello da Capela: 0,30 puntos por cada mes. - Por experiencia nun posto de Operario de Servizos Múltiples nas Administracións Públicas: 0,20 puntos por cada mes. A experiencia profesional deberá acreditarse con contratos de traballo ou certificados emitidos polo órgano competente das Administracións Públicas indicando oposto e duración do contrato (orixinais ou fotocopia autenticada) xunto co certificado da Seguridade Social (informe de vida laboral, orixinal ou fotocopia autenticada). Formación: ata un máximo de 9 puntos - Por título de socorrista, especialidade de primeiros auxilios: 3 puntos - Por cursos de selvicultura-xardinería: *Ata 200 horas: 1 punto *Ata 600 horas: 2 puntos *Máis de 900 horas: 3 puntos - Por cursos de mecánica de mantemento industrial: *Ata 200 horas: 1 punto *Ata 500 horas: 2 puntos *Máis de 700 horas: 3 puntos Aqueles méritos que non estean correctamente documentados ou non estean considerados nas presentes bases, non serán tidos en conta polo tribunal de selección. Só se valorarán os méritos presentados por aquelas persoas que superen a fase de oposición. A cualificación final de cada aspirante será a resultante da suma das cualificacións de cada un dos exercicios obrigatorios e eliminatorios coa suma das puntuacións obtidas na fase de concurso. TEMA 1. O municipio da Capela: Poboación e termo municipal TEMA 2. Organización municipal específica no Concello da Capela: Pleno, Alcalde e Xunta de Goberno Local, Tenentes de Alcalde e Concelleiros delegados e Comisións do Pleno e outros órganos complementarios. TEMA 3. Interpretación de planos. Escalas, símbolos e cotas. Replanteo de obra TEMA 4. Materiais de construción: áridos e pedras. Iesos, cales e escaiolas. Cementos. Ladrillos, prefabricados de formigón: bloques, vigas e viguetas, bordillos e adoquíns. Pavimentos e alicatados. Baldosas de terra cocida, mosaico hidráulico, gres, terrazo, azulexos. Tellas. Materiais illantes. Materiais impermeabilizantes TEMA 5. Pavillón, ximnasio e piscina municipais: manexo e mantemento. Áreas recreativas e rutas de sendeirismo: limpeza e mantemento. TEMA 6. Abastecemento municipal de auga: instalacións, manexo e mantemento. TEMA 7. Prevención de riscos laborais. Disposicións mínimas de seguridade e saúde nos lugares de traballo. Normas básicas de seguridade e saúde laboral en traballos de albañilería. Especial referencia ao Real Decreto 1627/1997. Equipos de protección colectiva e equipos de protección individual. Manipulación manual de cargas. Sinalización en obras de albañilería TEMA 8. O persoal ao servizo da Administración Local. Integración en escalas, subescalas e clases. Dereitos e deberes dos empregados públicos. Principios básicos da Lei Orgánica 3/2007, de 22 de marzo, para a igualdade efectiva de mulleres e homes A Capela, 6 de outubro de 2011 O alcalde Manuel Meizoso López